એમાં જ સમત્વ છે સમતા છે ને સ્થિતપ્રજ્ઞતા છે,આ સાધનામાં શ્વાસ જોવો તે વર્તમાનમાં સ્થીર થવું છે ને વર્તમાન જ શાંતિ સુખ દાયક છે આપણે ભાગ્યેજ વર્તમાનમાં જીવતા હોઈએ છીએ, કાંતો ભૂતકાળમાં ભમતા હોઈએ છીએ કાંતો ભવિષ્યકાળની કલ્પનાઓમાં રમણ કરતા હોઈએ છીએ, એટલું સમજી લ્યો કે ભૂતકાળ ચાલ્યો ગયો છે, તે આપણા હાથમાં આવવાનો નથી, જયારે ભવિષ્યકાળ આવવાનો છે, એટલે આવે ત્યારે તે સાચો, આપણી પાસે અત્યારે માત્રને માત્ર વર્તમાન જ છે, તે ભોગવી લેવો તેમાં જ આનંદ છે.